open-index/open-wikipedia-markdown huggingface dataset:
Skrukkeli kapell

**Skrukkeli kapell** er en langkirke fra 1923 i Hurdal kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i tømmer og har 118 plasser.

Arkitekturen er inspirert av Isum-anlegget på Maihaugen.

## Referanser


## Eksterne lenker
* 
* Skrukkeli kapell i «Norges kirker»
* Eidsvoll og Hurdal kirkelige fellesråd
*
Fjellhamar kirke

**Fjellhamar kirke** er en korskirke fra 1989 i Lørenskog kommune. Den ligger i Nedre Romerike prosti i Borg bispedømme.

Byggverket er i tre og har 320 plasser. Arkitekt for kirken var Aksel Fronth.

Kjellern er en kristen ungdomsklubb lokalisert til Fjellhamar kirke.

## Referanser


## Eksterne lenker
* Fjellhamar kirke
* NRK om kirken
* Lokalhistoriewiki om kirken
*
Ung Kirkesang

**Ung kirkesang** er en norsk barne- og ungdomsorganisasjon som arbeider for å bevare og fornye korsangen i Den norske kirke. Organisasjonen har over 8000 medlemmer og over 300 medlemskor. Ung kirkesang arrangerer kurs for både korsangere og dirigenter. 

Ung kirkesang ble skilt ut fra Norges Kirkesangforbund 12. oktober 1996. Organisasjonen er bygd opp av regionale stiftsforbund – et i hvert bispedømme i Norge. 

Ung kirkesang er med i en rekke forskjellige andre strukturer og organisasjoner: LNU (Landsrådet for Norges barne- og ungdoms-organisasjoner), NMR/MSF (Norsk musikkråd), Ungdommens kirkemøte og Norbusang (Nordisk barne- og ungdomskor samarbeid). Nåværende leder for Ung kirkesang er Ole Aleksander Østhassel. 

## Medlemskor

*Førde guttekor
*Nøtterøy ungdomskantori 
*Oslo Domkirkes Guttekor
*Stavanger domkirkes ungdomskantori
*Tønsberg Domkirkes jentekor
*Via Vitae 

## Eksterne lenker
* 
*
Lørenskog kirke

**Lørenskog kirke** er en kirke i Lørenskog kommune i Akershus fylke. Den tilhører Nedre Romerike prosti. Kirken er konstruert i en rektangulær form og ble bygget i stein i perioden 1150–1250. Den har 117 plasser.

Kirken er utstyrt med en St. Laurentiusfigur fra 1100-tallet, en altertavle fra 1647, og prekestol fra 1658 i Oslo-renessansestil.

Like ved kirken, på toppen av det furukledte Hammerberget, er en liten ferskvannskilde kalt Olavskilden. Det er sagt at den ble til ved at Tor kastet sin hammer i sinne over byggingen av kirken, men bommet og traff berget bak. Dermed åpnet kilden seg.

## Bilder

Lørenskog kirke, Akershus - Riksantikvaren-T037 01 0102.jpg|Lørenskog kirke, Akershus.
Lørenskog kirke 20080614-8.jpg|Tidligere altertavle
Lørenskog kirke 20080614-4.jpg|Prekestol
Lørenskog kirke 20080614-7.jpg|Laurentiusfigur
Lørenskog kirke 20080614-6.jpg|Orgelgalleri


## Referanser


## Eksterne lenker
* Lørenskog kirke i «Norges kirker»
* 
* Kirken i Lørenskog
Skårer kirke

**Skårer kirke** er en kirke konstruert i en kvadratisk form, fra 1978 i Lørenskog kommune, Akershus fylke. Den tilhører Nedre Romerike prosti.

Kirken er tegnet av arkitekt Aksel Fronth. Biskop Andreas Aarflot la ned grunnstenen Kristi himmelfartsdag 1977 og året etter ble kirken vigslet. Kirken har tre gallerier og plass til 430 mennesker. Kirkens visjon er: «Nåde for alle, rom for deg».

## Referanser


## Eksterne lenker
* Lørenskog menighet
* Kirken i Lørenskog
* 
*
Sami Amin Al-Arian

**Sami Amin Al-Arian** (arabisk: سامي العريان) (født 14. januar 1958 i Kuwait) er en palestinsk-amerikansk IT-ingeniør og aktivist som i 2006 ble dømt til fire års fengsel for å ha hjulpet den omstridte palestinske gruppen Islamsk Jihad. Al-Arian, en forhenværende universitetsprofessor ble arrestert av USAs føderale myndigheter i 2003 og anklaget for å støtte terrorister. Han ble frikjent på 8 av 17 anklagepunkter i rettssaken i 2005 sammen med tre andre. Den 14. april 2006 sa Al-Arian seg skyldig i ett konspirativt punkt, ved å ha bidratt til Palestinsk Islamsk Jihad, og godtok å bli deportert. Til gjengjeld ville føderale anklagere avstå fra de gjenværende 8 anklagepunktene mot ham. Al-Arian ble idømt 57 måneders fengselsstraff og fikk godskrevet tiden han hadde tilbrakt i fengsel. Han skulle så sone de 19 gjenværende måneder for så å deporteres. Al-Arian soner imidlertid nå en straff på 18 måneder for forakt for retten i det han nekter å vitne mot andre. 

Arian skal ha blitt overvåket siden 1993 og i 2003 ble han arrestert av amerikanske myndigheter. FBI mente at han hadde vært sjef for en amerikansk avdeling av terrororganisasjonen Palestinian Islamic Jihad (PIJ) siden 1984. Men bevisene mot ham var ikke sterke. Al-Arian hadde telefonsamtaler med lederne i PIJ der de diskuterte lederskap, finanser og strategi. Samtalene fant imidlertid sted før organisasjonen ble erklært som terroristorganisasjon og før det ble ulovlig å ha forbindelser til den. Arien har selv hevdet at han kun drev en tenketank der han hadde dialog med en rekke forskjellige politiske grupper. Våren 2006 inngikk Al-Arian et forlik med påtalemyndighetene. Her gikk han med på å si seg skyldig på ett av tiltalepunktene, nemlig i å ha bistått Palestinian Islamic Jihad med penger, varer eller hjelp. I avtalen han skrev under på gikk han med på å bli deportert etter sonet straff.

## Bakgrunn
Arian kom til USA for å studere i 1975. Han var 17 år. I 1985 avsluttet han doktorgradsstudiene som dataingeniør. Året etter ble han ansatt ved Universitetet i Tampa i Florida. 

Han har bodd hele sitt voksne liv i USA med kona Nahla Al-Arian og deres fem barn. I lokalsamfunnet har han vært sentral i det muslimske miljøet. Som imam var han med på å opprette flere senter for muslimer, og dessuten en skole for undervisning i islam. Han var svært engasjert i palestinernes sak, og ble kjent som en talefør aktivist i lokalmiljøet. Han holdt foredrag om konflikten med Israel og om forholdet mellom islam og Vesten. Blant tenketankene han var med på å starte var World Islamic Study Enterprise og Islamic Committee for Palestine, som blant annet arrangerte seminar med den nå livstidsdømte Sheikh Omar Abdul Rahman.

Fra 1994 og framover fikk Al-Arian søkelyset på seg for sin deltakelse her. I en rekke kritiske artikler i avisa Tampa Tribune og i en TV-dokumentar ble tenketankene han drev beskyldt for forbindelse med terrorister.

## Film
Den norske regissøren Line Halvorsens film *[[USA mot Al-Arian]]* er et portrett av Sami Al-Arian og hans familie sett fra deres synspunkt.

## Referanser
John Warner

**John William Warner** (1927–2021) var en amerikansk politiker og senator fra Virginia.

Han satt i Senatet fra 1979 til 2009. Han stilte ikke til gjenvalg i 2008.

Han var gift med Elizabeth Taylor fra 1976–1982.

## Referanser


## Eksterne lenker
*
Edvard Sverdrup

**Johan Edvard Sverdrup** (født 1861 i Balestrand, død 1923) var en norsk teolog og kirkeleder.

Sverdrup var en tid lærer på folkehøgskolen i Sogndal og deretter sogneprest i Sulen i Bergen og Rennesø ved Stavanger. Da Det teologiske menighetsfakultetet ble opprettet i 1907, ble han knyttet til fakultetet som professor i kirkehistorie. I årene 1911&ndash;1923 var han formann i Det norske lutherske Indremisjonsselskap.

Han var sønn av Harald Ulrik Sverdrup (1813–1891) og bror til statsråd Jakob Liv Rosted Sverdrup.

Sverdrup har skrevet *Fra Norges kristenliv. Den norske Lutherstiftelse og Det norske lutherske Indremisjonsselskap 1868-1918*. Kristiania 1918.

## Referanser
John Murtha

**John Patrick «Jack» Murtha jr.** (født 17. juni 1932 i New Martinsville i Vest-Virginia, død 8. februar 2010 i Arlington i Virginia) var en amerikansk politiker som representerte Pennsylvania, innvalgt for Det demokratiske parti. Han var medlem av Representantenes hus fra 1974 frem til sin død i 2010 som representant for Pennsylvanias 12. distrikt.

Han var kjent for sine oppfordringer siden 2006 om amerikansk tilbaketrekning fra Irak. De ble lagt ekstra merke til ettersom Murtha var tidligere offiser, og dekorert med Purple Heart-medaljen. I 2006 gjorde han et forsøk på å bli valgt til majoritetsleder i Representanthuset, og fikk støtte av daværende minoritetsleder Nancy Pelosi. Men hans partifeller valgte i stedet Steny Hoyer.  

## Referanser


## Eksterne lenker
Kaolin

**Kaolin** er en hvit og svært plastisk leire med flere bruksområder, bestående hovedsakelig av mineralet *[[kaolinitt]]* (aluminiumsilikat). 

Ordet kommer fra navnet til småbyen Gaoling, 高岭 (eldre romanisering: Kao-ling, pinyin: *Gāolǐng*) i provinsen Jiangxi i Kina (navnet betyr *høyås*). Fra dette sted hentet man leire til  porselensfabrikkene i Jingdezhen. Leiren kalles også for porselensleire, ettersom dens fremste bruksområde ligger innen produksjon av porselen. Andre keramiske produkter, skapt for å ligne på porselenet, inneholder også kaolin: benporselen, feltspatporselen og flintgods. Man benytter også kaolin for produksjon av finere tegl, innen papirindustrien (for å gi en hvit og glatt overflate), innen kosmetikkindustrien og ved produksjon av gummi, og tidligere også i medisiner, som piller og strøpulver.}

Som pigment er kaolin listet i Colour Index som *Pigment White 19 (77004, 77005)*.

Materialet anvendes også ved produksjon av sanitetsgods, ildfast tegl og isolatorporselen.

I Europa kjenner man til at kaolin ble produsert på De eoliske øyer i oldtiden.

Kaolinforekomster finnes utover i Gaoling også blant annet i Böhmen, Tyskland, Cornwall, Bornholm, Frankrike, Bulgaria og USA. I Sverige finnes kaolin på Ivön og i Billinge i  Skåne.

## Referanser


## Litteratur
* Martin Okrusch, Siegfried Matthes: *Mineralogie* (7. Aufl.). Springer Verlag, Berlin (2005), ISBN 3-540-23812-3
Folkets Dagblad

***Renmin Ribao***, på norsk ***Folkets Dagblad***, er partiorgan for Det kinesiske kommunistparti og med sitt opplag på 3–4 millioner er det Folkerepublikken Kinas største dagsavis.

Avisen utkom første gang den 15. juni 1948 i Pingshan i Hebei som regional partiavis, men flyttet over til Beijing i mars året etter.

Avisen utarbeider også interne nyhetsrapporter (*neican*) forbeholdt ledende politikere og embedsmenn.

## Sjefredaktører
* Zhang Panshi (张磐石)
* Hu Qiaomu (胡乔木)
* Fan Changjiang (范长江)
* Deng Tuo (邓拓)
* Hu Jiwei (胡绩伟)
* Qin Chuan (秦川)
* Qian Liren (钱李仁)
* Gao Di (高狄)
* Shao Huaze (邵华泽)
* Bai Keming (白克明)
* Xu Zhongtian (许中田)
* Wang Chen (王晨)
* Zhang Yannong (张研农)
* Yang Zhenwu (杨振武)
* Li Baoshan (李宝善)

## Fotnoter


## Referanser


## Eksterne lenker
* 
*
Autistisk savant

En **autistisk savant** (historisk også beskrevet som **idiotsavant**) er en autistisk person med **savantsyndromet**. Savantsyndromet beskrives som det å både ha en graverende utviklingspsykologisk eller mental hemmelse og samtidig ekstraordinære mentale ferdigheter. Savantsyndromferdigheter dreier seg om ekstraordinær hukommelseskraft og omfatter ofte aritmetisk kalkulus og noen ganger kunst og musikk. 
Bare rundt 50–100 mennesker i verden er *anerkjent* som autistiske savanter.

Tilstanden kan være både genetisk betinget og skyldes en skade i hjernen, men årsaken bak er ikke fullt ut forstått. En fellesnevner synes å være et fokus på detaljer og evne til å huske disse, som for eksempel å huske en rekke av tall eller å ha et fotografisk minne. Autistiske savanter, som andre med diagnosen autisme, har ofte problemer med andre typer mentale evner, som kan gjøre hverdagslige gjøremål vanskelige. 6 av 7 autistiske savanter er menn.

Ordet «savant» kommer fra fransk og betyr «lærd».

«Psykiater Donald Treffert i Wisconsin har studert savanter i fem tiår, og har et arkiv med 319 slike tilfeller. Tre fjerdedeler av disse er diagnostisert med autisme, så det er tydeligvis en forbindelse der, men hvorfor? (...) forteller Treffert at det er typisk er personer med defekter i venstre hjerne-halvdel, som styrer språk og logisk tenkning, som har savant-egenskaper».

## Berømte savanter
* Daniel Tammet (1979–), europeisk rekordholder i å memorere tallet pi
* Kim Peek (1951–2009), modellen til rollefiguren Raymond Babbitt i filmen Rain Man (ikke autistisk)
* Stu Ungar (1953–1998), en av tidenes beste pokerspillere
* Stephen Wiltshire (1979–), britisk tegner med tilnærmet fotografisk hukommelse

## Referanser
The Andrews Sisters

**The Andrews Sisters** var en amerikansk «close harmony» sanggruppe bestående av søstrene LaVerne Andrews (*contralto*; født 6. juli 1911, død 8. mai 1967), Maxene Anglyn Andrews (*high harmony*; født 3. januar 1916, død 21. oktober 1995) og Patty (Patti) Andrews (hovedstemme; født 16. februar 1918, død 30. januar 2013). Alle tre var født i Minnesota. Faren var innvandrer fra Hellas og moren var norsk-amerikaner. 

De startet sin karriere som imitatorer av en annen fremgangsrik sanggruppe, The Boswell Sisters. Etter å ha sunget med forskjellige danseband og reist rundt på vaudeville, fikk de et nasjonalt gjennombrudd med sine plateutgivelser og radioopptredener i 1937. Deres musikk underholdt allierte styrker under annen verdenskrig. De solgte «war bonds», opptrådte i flere filmer (blant annet noen *[[Abbott and Costello]]*-filmer) og opptrådte for soldater som tjenestegjorde utenlands. Deres første film med Abbott and Costello, førkrigskomedien *[[Buck Privates]]*, introduserte deres best kjente plateinnspilling, *[[Boogie Woogie Bugle Boy]]*. 

De spilte også inn mange sanger med Bing Crosby, blant dem mange av hans juleslagere, som *[[Jingle Bells]]*. Det ble oppdaget etter krigen at deres musikk også ble smuglet inn til Tyskland (kamuflert med nye etiketter som f.eks. «Hitlers yndlingsmarsjer»). 

Etter et kort opphold etter krigen fortsatte søstene, og opptrådte i klubber i USA og Europa. De sluttet som gruppe i  1953, og da valgte Patty å fortsette solo. Deres siste opptreden sammen var i 1966 på *[[The Dean Martin Show]]*. 

### Hits

## Referanser




## Eksterne lenker
* 
* 
* 
* Andrews Sisters on BigBands.net
* Vocal Group Hall of Fame page on the Andrews Sisters
* Clip of the Andrews Sisters performing 'Six Jerks In A Jeep' from Private Buckaroo. Free download. Windows and Real Media formats (Public Domain)
* Free Mp3 download of Andrews Sisters songs
Gotha Go 242

**Gotha Go 242** var et militært transportglidefly utviklet og produsert av Gothaer Waggonfabrik for Luftwaffe under andre verdenskrig. Flyet skulle erstatte glideflyet DFS 230, og fløy første gang i 1941. De fleste flyene tjenestegjorde i Middelhavs- og Egeerhavsområdet.

Det ble produsert totalt 1&nbsp;528 eksemplarer. Enkelte av disse ble etter hvert utstyrt med motorer, og fikk betegnelsen Gotha Go 244.

Glideflyene ble slept av Heinkel He 111 bombefly eller Junkers Ju 52 transportfly. Enkelte var også utstyrt med RATO-utstyr (Rocket Assisted Take-Off).

## Eksterne lenker
* Gotha Go.242
Clinton mot Jones

***Clinton mot Jones*** (520 *United States Reports* saksnr. 681, 1997) var en epokegjørende kjennelse i USAs høyesterett som etablerte at en sittende amerikansk president ikke har immunitet mot sivilrettslige søksmål for forhold som var uavhengig av hans embedsførsel som president (og som kunne gjelde forhold forut fra hans presidentsperiode). Avgjørelsen falt 27. mai 1997.

Bakgrunnen var anklager mot president Bill Clinton fra en tidligere statsansatt i delstaten Arkansas om at Clinton hadde kommet med grove og krenkende seksuelle tilnærmelser overfor henne mange år tidligere. Et vitne i denne saken var Monica Lewinsky.

Den 6. mai 1994 anmeldte en tidligere ansatt delstaten Arkansas, Paula Jones, USAs president Bill Clinton og tidligere politioffiser i Arkansas, Danny Ferguson, for seksuell trakassering. Hun hevdet at  Clinton, den gang guvernør av Arkansas, var kommet med grove tilnærmelser til henne den 8. mai 1991. Hun hevdet at David Brock hadde påstått at en statsansatt ved navn «Paula» hadde tilbudt å bli Clintons elskerinne. Ferguson hadde eskortert Jones til Clintons hotellrom, stått vakt og hevdet at Jones sa at hun ikke hadde noe imot å være Clintons elskerinne.

## Eksterne lenker
* ''Clinton mot Jones'', 520 U.S. 681 (1997) (komplette tekster med lenker til sitert materiale)
* Lydopptak av ''Clinton mot Jones'' muntlige argument
Kaolinitt

**Kaolinitt** er et  leirmineral med den kjemiske sammensetning Al2Si2O5(OH)4. Det er et silikatmineral med ett tetrahedralt lag lenket gjennom oksygenatomer til et oktahedralt lag av alumina oktahedra. I mikroskop ser kaolinkrystallene ut som bokstabler som ligger etter hverandre.

Steiner som er rike på kaolinitt er kjent som *porselensleire* eller *[[kaolin]]* ( 高 岭土 =Gāolǐng tǔ), etter Gaoling ("høyåsen") i Jingdezhen i provinsen Jiangxi i Kina og ble tradisjonelt benyttet til produksjon av porselen. Kaolin dannes i tropiske strøk og jordarten kalles lateritt.

## Eksterne lenker
*
Monacan

**Monacan** er en liten nordamerikansk indianerstamme. I Jahr 1989 ble stammen anerkjent av delstaten Virginia  (state recognition) som *Monacan Indian Tribe of Virginia*. Den største delen av dem bor i Amherst County i Virginia i USA, nær Lynchburg.  

## Referanser


## Litteratur
* Houck, Peter W. *Indian Island in Amherst County*.  Lynchburg: Lynchburg Historical Research Co., 1984.
* Estabrook, Arthur H. & McDougle, Ivan E. *Mongrel Virginians: The WIN Tribe*. Washington: Carnegie Institution, 1926.

## Eksterne lenker
* Monacan Nation hjemmeside
Clarence Thomas

**Clarence Thomas** (født 23. juni 1948 i Pin Point i Georgia i USA) er en amerikansk jurist som i 1991 ble dommer ved amerikansk høyesterett. Han er den eneste afroamerikanske mannen ved domstolen, og regnes som den mest konservative av de ni høyesterettsdommerne.

Han ble nominert av president George H.W. Bush da Thurgood Marshall trakk seg i 1991. Under nominasjonsprosessen ble han beskyldt for seksuell trakassering av Anita Hill mens de begge jobbet i utdanningsdepartementet. Thomas nektet for dette, og ble godkjent av USAs senat med 52 stemmer mot 48 - den minste marginen på over hundre år. Høringen i senatet ble ledet av Joe Biden.

Thomas har blitt kjent for sin stillhet under offentlige høringer, hvor dommerne har mulighet til å stille spørsmål til de forskjellige advokatene. 29. februar 2016 stilte han flere spørsmål i en sak om våpenrettigheter Hans juridiske tenkning regnes som å tilhøre skolesetningen originalisme, at grunnloven forstås slik den ble forstått av de som skrev den.

Thomas har markert seg som en jurist som har uttalt at tidligere feilaktige dommer fra høyesterett, kalt "stare decisis" kan tas opp på nytt. Han har sagt at: "I møte med tydelig feilaktig presedens er min regel enkel: Vi bør ikke følge den."  

## Kontroverser
Clarence Thomas' kone, Virginia Thomas, har vært en politisk aktivist og sterk Trump-tilhenger som bl.a. sendte oppmuntringer til de som deltok under stormingen av den amerikanske kongressen i 2021. 

Innsettelsen av Thomas i 1991 ble utsatt for å etterforske anklager om seksuell trakassering fra professor Anita Hill.

I 2004 publiserte Los Angeles Times at Clarence Thomas hadde rapportert inn å motta gaver fra venner verd 47745 dollar. I 2023 ble det klart at ekteparet Thomas ofte var med på luksuriøse reiser betalt av rike venner, uten å rapportere det før det ble offentlig kjent. 

## Referanser
Bjørke kirke (Nannestad)

**Bjørke kirke** er en langkirke fra 1696 som ligger i Maura, nord i Nannestad kommune, Akershus fylke. Den er en del av Den norske kirke og hører til Øvre Romerike prosti i Borg bispedømme.

Byggverket er i tre og har 178 plasser, og ble laftet opp av Oluf og Christopher Vestby samt Jens Laage, etter kontrakt av 10. april 1696.

Prekestol og altertavle er malt av presten og obersten Kjell Stub (1607–73), som var sogneprest i Ullensaker.
Kirkens prosesjonskors ble laget av treskjærer Arne Oskar Johansen (1923 – 2009) og malt av hans barnebarn Ingrid Johansen (1976 – ).

## Middelalderkirker

Den første kirken i Bjørke ble bygd allerede på 1000-tallet, dette var en liten gardskirke.

Omkring 1330 ble det satt opp en liten stavkirke. I 1660 var stavkirken så forfallen at den ble revet.

## Referanser


## Litteratur
* Sigrid og Håkon Christie: Bjørke kirke i «Norges kirker»
* 
* 

## Eksterne lenker
* 
* Bjørke menighet
* 

Fil:Bjørke_kirke,_Akershus_-_Riksantikvaren-T043_01_0152.jpg|Bjørke kirke, Akershus, ca. 1900-1910.
Fil:Bjørke kirke T043 01 0150.tif|Mot koret
Fil:Bjørke kirke T043 01 0149.jpg|Mot orgelgalleriet
Død postkasse

En **død postkasse**, også kjent ved de engelske navnene ***dead drop*** eller ***dead letter box***, er et faguttrykk fra spionasjens verden, og dreier seg om et sted som benyttes til hemmelig overlevering av meldinger eller gjenstander mellom to personer, uten at det blir nødvendig for dem å møtes. Ofte ledsages den av tegn plassert annetsteds som signal om at en melding er plassert eller avhentet. Et *dead drop* er vanligvis et sted som de involverte med rimelig letthet kan oppsøke uten å vekke oppsikt på sin vei eller ved et uvanlig langt fravær eller avvik fra vanlig rutine, og såpass avskjermet at de ikke risikerer å bli observert når de anbringer f.eks konvolutten. Det kan dreie seg om en bibliotekbok, en hul stein, en sprekk i en mur, under en bro på en gangsti. Signalet kan være et krittmerke på en stolpe, en potteplante i vinduet – bare fantasien setter grensene.

## Digitale døde postkasser
Fra tusenårsskiftet har for eksempel britisk etterretning tatt i bruk digitale døde postkasser – innretninger i terrenget som kan motta og avlevere informasjon direkte fra en iPhone uten at spionene trenger å stoppe opp og grave under et tre.

## Referanser


## Eksterne lenker
* «Old spying lives on in new ways», BBC, 23. jan. 2006
Kempeitai

**Kempeitai** (japansk: 憲兵隊, *Militærpolitigruppe*) er egentlig kun det japanske ordet for militærpoliti, men når det omtales er det ofte i forbindelse med andre verdenskrig. Det japanske militærpoliti som det var organisert innen den keiserlige hær i 1881 hadde også oppgaver som hemmelig politi. Ved avslutningen av andre verdenskrig hadde Kempeitai 36&nbsp;000 offisielle medlemmer.

Et medlem av korpset ble kalt en *kenpei* ().

## Referanser

## Litteratur
* Deacon, Richard, *Kempei Tai: A History of the Japanese Secret Service* Berkley; Reprint edition 1990.
Lincolnmonumentet

«**Lincolnmonumentet**» (på engelsk **Lincoln Memorial**) er et nasjonalmonument i Washington D.C. i USA oppført 1915–1922 til minne om Abraham Lincoln (1809-1865), som var USAs 16. president (1861–1865). Monumentet er utformet som et dorisk marmortempel med en kjempestatue av presidenten. Det er plassert på National Mall, et grøntområde som strekker seg fra Det hvite hus i nord ned via Washingtonmonumentet til Jefferson Memorial ved Potomac River. Monumentet ble designet av arkitekten Henry Bacon og marmorstatuen laget av billedhoggeren Daniel Chester French.

Lincolnmonumentet var stedet der den svarte borgerrettsforkjemperen Martin Luther King holdt sin berømte tale 28. august 1963, årsdagen for slaveriets avskaffelse, der han ytret ordene *«[[I have a dream]]»*.

## Referanser


## Eksterne lenker
*
Revejakt

**Revejakt** er en tradisjonell og populær form for jakt som bedrives over store deler av verden, ikke minst i Norden, der bestanden av (spesielt) rødrev er stor. For å kontrollere revebestanden har man tradisjonelt benyttet gift, feller og våpen, men i nyere tid har det blitt stadig mer populært å jakte rødrev for sportens del. Jakten har foregått både med og uten jakthund, som regel en støvertype. Revejakten begynner 15. juli og varer til 15. april. Revejakt har vært en populær form for jakt i lang tid, dette på grunn av det flotte skinnet og for å verne småviltbestanden. Reven er også en smittebærer og derfor er det stort fokus på å ta ut rev som har smitte som skabb slik at dette ikke blir overført til andre dyr.

## Parforsejakt
Parforsejakt er en form for hetsjakt, en jaktform der et jaktlag av jegere jakter rødrev fra hesteryggen og bruker et kobbel  av hunder, tradisjonelt av hunderasen foxhound eller en annen hurtig støvertype som jager i flokk, til å søke opp og hetse etter reven til dyret styrter.

Parforsejakt har vært spesielt utbredt blant adel og rikfolk i Storbritannia. Denne formen for revejakt, som av mange regnes som en bestialsk måte å jakte på, har lenge vært forbudt i store deler av den industrialiserte delen av verden, men på De britiske øyer viste det seg å være langt vanskeligere å få en slutt på den. Jakten ble forbudt i England og Wales i 2005.

## Åtejakt
Åtejakt er en av de mest effektive jaktmetodene som kan brukes på rødrev. Man legger ut åte (kjøttrester, fiskerester osv.) og setter seg for å vente på at rødreven skal komme på åten. Det beste stedet man kan sitte og vente, er i et fjøs, der reven er vant til å finne mye mat, og det er støy fra fjøset, slik at reven ikke hører jegeren. Man kan selvsagt sitte fra husvinduet eller fra ei lita bu, men da kreves det mye mer stillhet og forsiktighet. 

## Se også
* Parforsejakt
* Hetsjakt

## Eksterne lenker
*
Jinja

En **jinja** (神社, betyr «gudenes steden(e)») er en shintoistisk helligdom med området rundt. I vanlig språkbruk menes det med *jinja* ofte bare helligdommens bygninger. Til forskjell fra en kirke eller en moské er en jinja tradisjonelt ikke et sted for forkynnelse, men har som formål å ivareta og dyrke en kami (神, betyr «gud» eller «ånd»).
Tadamichi Kuribayashi

**Tadamichi Kuribayashi** (født 7. juli 1891 i prefekturet Nagano i Japan, selvmord ca. 23. mars 1945 på Iwo Jima) var en japansk generalløytnant og kommandant for den japanske garnisonen på øya Iwo Jima under slaget på Iwo Jima. Kuribayashi kom fra en samuraifamilie. Fra 1928 var han i to år militærattasjé ved den japanske ambassade i Washington i USA.

General Kuribayashi skal ha begått selvmord i sluttfasen av slaget om Iwo Jima; hans legeme ble aldri identifisert.

## Referanser
LFF

**LFF** kan vise til:
* Landslaget Fysisk Fostring i Skolen
* Latvijas Futbola federācija - Det latviske fotballforbundet
* Lietuvos futbolo federacija - Det litauiske fotballforbundet
* Libyan Football Federation - Det libyske fotballforbundet
* Liberals for Forests - et tidligere politisk parti i Australia
Landslaget Fysisk Fostring i Skolen

**Landslaget Fysisk Fostring i Skolen** (LFF) er en interesseorganisasjon for lærere i faget kroppsøving. Organisasjonen ble opprettet i 1922. LFF er en sammenslutning av to tidligere organisasjoner: Landsrådet Fysisk Fostring i Skolen (start 1922) og Landslaget Kroppsøving og Idrett i Skolen (start 1964). Sammenslutningen fant sted i februar 1983.

LFF er utgiver av fagtidsskriftet *Kroppsøving* som er et tidsskrift om idrett, fysisk aktivitet og faget kroppsøving. Bladet er inkludert i medlemskontingenten. Det distribueres også til skoler tilknyttet LFF. *Kroppsøving* utkommer seks ganger i året.

LFF står bak flere kurs og seminarer, der Landskonferanser for kroppsøvingslærere, skoleledere og skoleeiere er de største. Idrettsfagseminar for Norges videregående skoler med Utdanningsprogram for idrettsfag er et årlig arrangement. 

Høsten 2015 opphørte LFF. Årsaken var manglende tilskudd fra myndighetene.

## Eksterne lenker
* LFFs nettsider
Stensgård kirke

**Stensgård kirke** er en langkirke fra 1902 i Nannestad kommune, Akershus fylke. Kirken ligger øst for fylkesvei 120, nær sørenden av Hurdalssjøen. Kirken er tilknyttet Den norske kirke og hører til Øvre Romerike prosti i Borg bispedømme.

Byggverket er i tre og har 92 plasser.

Det er kirkegård ved kirken.

## Historikk
St. Hansdag i 1901 ble grunnstenen nedlagt ved en enkel høytidelighet. Den 26. november 1902 foregikk den høytidelige innvielsen ved biskop Anton Christian Bang, med bistand av åtte prester.

Kirken er oppført etter samme tegninger som Landsmarka kapell i Nome kommune i Telemark, som ble tegnet av arkitekten Herman Major Backer og stod ferdig i 1895. Stensgård kirke hadde derfor opprinnelig samme stavkirkeinspirerte stil som Landsmarka kapell, men i 1954–1955 ble den ombygd etter planer av Wilhelm Karlson. Kirken fikk nytt inventar ved samme anledning.

## Bildegalleri

Fil:Stensgård kirke T043 01 0001.jpg|Som ny i 1902 lignet kirken på Landsmarka kapell.
Fil:Stensgård kirke T043 01 0002.jpg|Koret da kirken var ny


## Referanser


## Litteratur
* 
* Stensgård kapell i «Norges kirker»
* 

## Eksterne lenker
* 
* 
* Stensgård menighet
Årnes kirke

**Årnes kirke** er en kirke konstruert i en rektangulær form (langkirke), fra 1878 i Nes i Akershus fylke. Den er en del av Den norske kirke og tilhører Øvre Romerike prosti i Borg bispedømme.

Byggverket er i tegl og har 375 plasser.

## Historie
Det er funnet indikasjon på en jernalderkult ved Årnes kirke. Et kokegropsfelt fra jernalderen ble kartlagt i arkeologiske utgravinger høsten 1994 i forbindelse med utvidelsen av Årnes kirkegård. Kokegropsfeltet lå på gården Årnes, som igjen ble skilt ut fra Runni alt i yngre jernalder. Navnet *Runni*, gammalnorsk *Runnin*, er en indikasjon på at området ble brukt som eng: Navnet stammer fra *Runnvin* og har endelsen *-vin*, som i gårdsnavn betyr *eng*. 

Det ble funnet 36 kokegroper på Årnes i et område på omtrent 10 ganger 40 meter. Som oftest tolkes kokegroper som rester etter rituelle måltider og fester, altså ikke en del av ordinær husholdning. Et så stort antall kokegroper på samme sted sannsynliggjør at dette var et rituelt viktig område for kulthandlinger i jernalderen. 

Etter germanske skikker var det vanlig med gudedyrkelse i hellige lunder, sier gamle skriftlige kilder. Området har trolig ikke vært brukt hovedsakelig for bosetting, da det mangler vanlige bosettingsspor som stolpehull og veggriller. Nabogården Drognes hadde en kirke i middelalderen i henhold til skriftlige kilder, og nærheten til kokegropene er interessant da det ikke var uvanlig å anlegge de første kirkene i Norge i nærheten av steder der rituell aktivitet ble praktisert i hedensk tid. Slik ønsket man trolig å markere den kristne tro, og holde praktiseringen av de hedenske ritualene i sjakk.

## Referanser


## Eksterne lenker
* Sigrid og Håkon Christie: Årnes kapell i «Norges kirker»
* 
*
Den nordiske matematikkonkurransen

**Den nordiske matematikkonkurransen** (NMC) er en matematikkonkurranse for skoleelever i de fem nordiske landene. Den har blitt avholdt årlig siden 1987. Fra Norge deltar de rundt 15 beste fra Abelkonkurransen, og den fungerer som del av kvalifisering til Den internasjonale matematikkolympiaden (IMO). Vanskelighetsgraden er ment å være et sted mellom de nasjonale finalene og IMO.

I NMC skal deltakerne løse fire oppgaver i løpet av fire timer, og hver oppgave gir opptil 7 poeng (5 poeng før 2015); den maksimale totalsummen er 28 poeng (20 poeng før 2015). Deltakerne løser i utgangspunktet oppgavene på sin egen skole.

Vinnere:
*1987: Geir Agnarsson, Island; Richard Ehrenborg, Sverige; Elina Sihvola, Finland
*1988: Patrik Andersson, Sverige; Daniel Bertilsson, Sverige; Mats Persson, Sverige
*1989: Mattias Jonsson, Sverige
*1990: Kimmo Uutela, Finland
*1991: Jan Kristian Haugland, Norge; Xinwei Kong, Norge; Andreas Strömbergsson, Sverige
*1992: Jan Kristian Haugland, Norge
*1993: B V Halldórsson, Island
*1994: Bjarne Knudsen, Danmark
*1995: Uoti Urpala, Finland
*1996: Hans Rullgård, Sverige
*1997: Hans Rullgård, Sverige
*1998: Hannu Niemistö, Finland
*1999: Hannu Niemistö, Finland; Jonas Sjöstrand, Sverige; Dávid Kunszenti-Kovács, Norge; Marteinn Thor Hardarson, Island; David Rydh, Sverige;
*2000: Jonas Sjöstrand, Sverige; Øyvind Grotmol, Norge
*2001: Dávid Kunszenti-Kovács, Norge; Per-Andreas Andersson, Sverige; Riikka Korte, Finland
*2002: Dávid Kunszenti-Kovács, Norge
*2003: Dávid Kunszenti-Kovács, Norge
*2004: Sebastian Dumitrescu, Finland; Lauri Ahlrot, Finland; Johan Bredberg, Sverige; David Ericsson, Sverige;  Paul Kjetel Soldal Lillemoen, Norge; Miika Nikula, Finland
*2005: Sebastian Dumitrescu, Finland
*2006: Jørgen Vold Rennemo, Norge 
*2007: Sebastian Dumistrescu, Finland; Gunnar Peng, Sverige; Zihan Hans Liu, Sverige
*2008: Gunnar Peng, Sverige
*2009: Niels Olsen, Danmark 
*2010: Aleksi Korpinen, Finland
*2011: Karl Erik Holter, Norge; Asbjørn Christian Nordentoft, Danmark; Rebecca Staffas, Sverige
*2012: Mårten Wiman, Sverige
*2013: Mårten Wiman, Sverige
*2014: Sigurður Jens Albertsson, Island; Johan Sokrates Wind, Norge
*2015: Sigurður Jens Albertsson, Island; Malte Larsson, Sverige; Lisa Lokteva, Sverige; Eigil Rischel, Danmark; Garðar Andri Sigurðsson, Island; Lars Åström, Sverige
*2016: David Wärn, Sverige
*2017: Björn Magnusson, Sverige
*2018: Hugo Eberhard, Sverige
*2019: Layth Basbous, Sverige; David Engström, Sverige
*2020: Andreas Alberg, Norge

Fordelt på land (til og med 2020): 
* Sverige: 28 (24 ulike)
*Norge: 13 (9 ulike)
*Finland: 12 (9 ulike)
*Island: 6 (5 ulike)
*Danmark: 4

Dávid Kunszenti-Kovács, Norge, er mestvinnende, med fire seire (1999 og 2001-2003).

## Eksterne lenker
* Konkurransens hjemmeside
*Abelkonkurransen
* Den danske «Abelkonkurransen» om Den nordiske matematikkonkurransen
Cantopop

**Cantopop** (粵語流行曲) er en  forkortelse av *[[Kantonesisk språk|*'Canto**nese]]'' (kantonesisk) og ''[[popmusikk|**Pop**ular music]]'', altså popmusikk på det kinesiske språket kantonesisk. Et tidligere mer utbredt navn var **HK-pop''', ettersom popmusikken kom tidligere til den britiske kronkolonien Hongkong (HK) enn til Folkerepublikken Kina. Cantopop kan tildels regnes inn i sjangeren  C-pop, men ettersom den har en lengre og annerledes historie og fremvekst er det også ting som skiller.
Tansu Çiller

**Tansu Çiller** (født 24. mai 1946 i Istanbul i Tyrkia) var Tyrkias statsminister fra 1993 til 1996.

## Liv og virke
### Bakgrunn
Tansu Çillers far var guvernør for provinsen Bilecik på 1950-tallet.

Hun studerte økonomi ved handelshøyskolen i Istanbul, og fortsatte ved University of New Hampshire of tok doktorgrad ved University of Connecticut. Hun avsluttet senere sine postdoktorale studier ved Yale University.

Çiller underviste i nasjonaløkonomi ved Franklin och Marshall College i Lancaster i Pennsylvania. I 1978 ble hun foreleser ved Bogazici-universitetet i Istanbul og i 1983 ble hun utnevnt til professor ved samme institusjon. Hon ble senere ordførende i den senere nedlagte Istanbul Bank.

### Politiker, finansminister
I 1990 meldte hun seg inn i det konservative partiet *Den sanne vei*. Hun ble valgt inn i parlamentet i 1991 og tjenestegjorde som minister med ansvar for økonomi i den daværende koalisjonsregjeringen ledet av Süleyman Demirel. Den 13. juni 1993 ble sitt partis leder.

### Statsminister
I juni 1993 overtok hun som statsminister etter at Süleyman Demirel var blitt valgt til president. Hun var Tyrkias statsminister mellom 1993 og 1996. Etter at Det republikanske folkeparti (CHP) trakk seg ut av koalisjonen i 1995 forsøkte hun å danne en minoritetsregjering, men mislyktes i dette

### Senere virke
Tansu Çiller var også Tyrkias utenriksminister og visestatsminister 1996-1997.

Etter et nederlag i valget i 2002 gikk hun i pensjon og trakk seg fra politikken.

## Referanser


## Eksterne lenker
* Biyografi.net - ''Biografi - Tansu Çiller''
*
National Cherry Blossom Festival

**National Cherry Blossom Festival** (*Den nasjonale kirsebærtreblomstringsfestival*)  er en årlig borgerlig fest i  Washington D.C. som varer fra 31. mars til 15. april, til minne om gaven bestående av 3&nbsp;000 japanske kirsebærstrær som ble gitt til den amerikanske hovedstaden av Tokyos borgermester  Yukio Ozaki den 27. mars 1912.  Borgermester Ozaki donerte trærne for å utdype det spirende vennskapet mellom USA og Japan. 

Den drøyt to uker lange festivalen begynner med en åpningsseremoni, med en påfølgende serie med mangeartede aktiviteter og kulturelle arrangemanger. Hver dag er det en sushi/sake-servering, undervisning om kirsebærstreblomster og en sykkeltur rundt *[[Tidal Basin]]*. Det arrangeres også kunstutstillinger (fotografi, skulptur, animasjon), kulturelle forestillinger, rakugo, moteshow for kimonoen, dans, sang, kampsport og en rugby union turnering. Feiringen inneholder enorme og fargerike heliumballonger, flottører, marsjerende band, musikk og andre aktiviteter.

## Referanser


## Eksterne lenker
* 
* Cherry Trees of Washington by the National Park Service
* Japan-America Society of Washington, D.C. Official Site 
* National Cherry Blossom Festival Guide
* Photo Gallery of 2006 National Cherry Blossom Festival
*  Selected Internet Resources Cherry Blossoms : Library of Congress
* A walk around the Tidal Basin during peak bloom - Cherry Blossom Festival - 41 minute video
Russlands etterretningstjeneste

**Sluzjba vnesjnej razvedki (SVR)** (russisk: Служба внешней разведки; norsk: *Utenriksetterretningstjenesten*) er Russlands primære eksterne etterretningsorganisasjon.

## Historie
SVR utviklet seg etter at KGB ble reorganisert etter Sovjetunionens sammenbrudd. I oktober 1991 overtok  *Tsentralnaja Sluzjba Razvedki* (TsSR, den sentrale etterretningstjeneste) etterretningsinnhentingen og -analysen som før hadde sortert under KGBs første hoveddirektorat. I desember samme år ble den tidligere sjefen for dette direktoratet, Jevgenij Primakov, utnevnt til leder for organisasjonen, som samtidig fikk det nye navnet SVR. SVR ble offisielt opprettet den 18. desember 1991.

## Sammensetning
* Sjefen for SVR
** Sjefens kanseli
** Konsultgruppe
** Kollegium
** Første NK
** Statssekretær
** Presse og mediebyrå
** NK personell
** NK med ansvar for vitenskapelig og teknisk etterretning
** NK med ansvar for materiell-teknisk støtte
** NK for etterretningsoperasjoner
*** Operasjonsledelse
*** Operativ avdeling
*** Avdeling for operativ støtte
*** Informatikkavdeling
*** Høyskolen i SVR
** Analyse- og informasjonsavdeling
** Avdeling for fremmende sikkerhetstjenesteer
** Avdeling for økonomisk etterretning

## Personell
Personellet er ikke ein del av de væpnede styrker, men er likevel militært oppsatt med militære grader og sivile tjenesteklasser.

## Referanser


## Eksterne lenker
* 
* Special services of Russia,, Agentura.Ru profil
Marie Melchior Joseph Théodore de Lagrené

**Marie Melchior Joseph Théodore de Lagrené** (født 14. mars 1800 i Amiens i Frankrike, død 26. januar 1862 i Paris) var en fransk lovgiver og diplomat. 

## Liv og virke
Han nedstammet fra en gammel picardisk adelsslekt. Han gikk inn i fransk diplomatis tjeneste i ung alder, og virket i det franske utenriksdepartement under utenriksminister  Mathieu de Montmorency, som han ledsaget til Veronakongressen i 1822. Året etter ble han utsending til Russland, deretter i det Det ottomanske rike, og i 1828 ble han fransk ambassadør til Spania. Lagrené forble i tjeneste etter opprettelsen av julimonarkiet i 1830 og innehadde en rekke fremskutte stillinger i det franske diplomati.

I 1843 sendte kong Louis Philippe ham til Kina der han skulle fremforhandle en handelstraktat som skulle sikre Frankrike de samme privilegier som Storbritannia hadde sikret seg ved Nanjingtraktaten. Den 24. oktober 1844 inngikk  Lagrené og mandarinen Qiying Whampoaavtalen i 1844. Den legaliserte dessuten kristendommen i Kina og åpnet for kristen misjonsvirksomhet. 

Etter at julimonarkiet falt i 1848 forlot Lagrené regjeringen for en kort stund. Men i 1849 ble han valgt til representant for Somme til den franske lovgivende forsamling. Der gikk han konsekvent inn for konservative anliggender som blant annet avgrensing av stemmeretten. Etter Louis-Napoléons statskupp i 1851 trakk Lagrené seg fra den franske offentlige scene.

## Referanser


## Litteratur
* Grosse-Aschhoff, Angelus Francis J. *The Negotiations between Ch'i-Ying and Lagrené, 1844-1846.* St. Bonaventure, N.Y.: Franciscan Institute, 1950.
Washingtons metro

**Washingtons undergrunnsbane** (**Washington Metro**) er ryggraden i Washington D.C.s kollektivtransportsystem, og ble innviet i 1976. Man hadde tatt sikte på det året ettersom det var USAs 200-årsjubileum. Tunnelbanen var et svar på den vanskelige trafikksituasjonen i Washingtonområdet, med sin raskt økende befolkning. Ettersom Washington ble bygget på lavtliggende myrområder ved elven Potomac, innebar grunnvannshøyden at omfattende fortettingsarbeider måtte utføres. 

Stasjonene kjennetegnes av lyse vegger, romlighet og renhet samtidig med at det er svært få kommersielle rom. Dette var også intensjonene da tunnelbanesystemet ble bygd; man ville unnvike å ta etter New York Citys mørke og lave stasjonsrom.

Planleggingen av systemet begynte i 1960, bevigningevedtakene ble fattet i 1966 og byggingen tok til i 1969. Det tok syv år før det første avsnittet ble åpnet for trafikk. 
 
Tunnelbanesystemet i Washington er blant de største i USA, og det planlegges nye utbygginger. En *Silver Line* er under utbygging utover i de vestlige forsteder i retning Tyson's Corner og helt ut til Washington Dulles International Airport i Virginia. 

Innen sentrumsområdet har bydelen Georgetown ikke noen metro ettersom befolkningen der var negative i første omgang. 

## Eksterne lenker
*Side som beskriver bakgrunnen til utbyggingen av metroen
Mandopop

**Mandopop** (eller **mandapop**) er en forkortelse av *[[Mandarin (språk)|*'Mand**arin]]'' og ''[[popmusikk|**Pop*'ular music]]*, altså popmusikk på det kinesiske hovedspråket mandarin. Den utgjør hovedtyngden innen sjangeren  C-pop. Det hender at en og samme låt produseres i både en kantonesisk (Cantopop) versjon og en mandarinkinesisk versjon.

På kinesisk er navnet et annet: forenklet kinesisk: 华语流行音乐; tradisjonell kinesisk: 華語流行音樂; pinyin: *Huá Yǔ Liú Xíng Yīn Yuè*).

Mandopop var til å begynne med populærmusikk med et meget distinkt kinesisk preg. Dens senere store likhet med vestlig popmusikk kom gradvis over flere tiår.
Tael

**Tael** er et ord benyttet i Vesten som betegnelse for en rekke østasiatiske vektmål. Som regel dreier det seg om den kinesiske *tael* (**liǎng** 兩 (mandarin) eller **Leung** (kantonesisk), som var del av det kinesiske vekt- og valutasystem. Vektstandarden varierer etter region og handelsvarer. Vanligvis var vekten på en sølvtael på rundt 40 gram. 

Ordet  "*tael*" kommer fra det malayiske *tahl*, som betyr "vekt".
Brutalisme

**Brutalisme** er en stilretning innen modernistisk arkitektur som fikk en viss oppslutning fra midten av 1950-årene til begynnelsen av 1970-årene. Tidlige eksponenter for retningen var den franske arkitekt Le Corbusier og den tysk-amerikanske arkitekt Ludwig Mies van der Rohe. Blant kjennetegnene for stilen er bruken av rå, ubehandlet betong og «ærlig» materialbruk, eksponering av konstruktive bygningsledd og tekniske installasjoner, og enkle geometriske former.

Foruten Le Corbusier og Mies van der Rohe var flere internasjonalt kjente arkitekter aktive utøvere som bidro til å etablere retningen. De viktigste var Louis Kahn i USA og Alison og Peter Smithson i Storbritannia. 

I norsk arkitektur skapte flere fremtredende arkitekter i perioder verker som mer eller mindre konsekvent preges av brutalismen. Blant de viktigste er Sverre Fehn (Den nordiske paviljong i Venezia 1958–1962, Hedmarksmuseet 1963–1970, Døveskolen på Skådalen i Holmenkollåsen, 1971–1977) og Lund + Slaatto Arkitekter (St. Hallvard kirke og kloster 1966, Chateau Neuf 1963–1971). Også Erling Viksjø blir av noen regnet som en brutalistisk arkitekt, kjent for byggverk som Bergen rådhus 1968–1974, hovedkontoret til Standard Telefon og Kabelfabrik 1968 og regjeringskvartalet 1952–1970. Det kan imidlertid diskuteres om Viksjøs bruk av naturbetong kvalifiserer ham for å kalles brutalist, siden betongen nettopp ikke er «rå», men tvertimot foredlet ved sandblåsing som fremhever tilslaget av rundslipt elvegrus. 
 
I 2010 ble det foreslått å frede flere brutalistiske bygninger i Stavanger.

## Begrepet «brutalisme»
De engelske arkitektene Alison og Peter Smithson lanserte begrepet i 1954, basert på det franske uttrykket *béton brut* («rå betong»), som ble benyttet av Le Corbusier til å beskrive betong som framstår ubehandlet etter at forskalingen er fjernet, med avtrykk av forskalingsbordene eller kryssfinéren som har vært benyttet. Dette var en teknikk som Le Corbusier benyttet på mange av sine bygninger etter andre verdenskrig, eksempelvis *[[Unité d'Habitation]]* i Marseille bygget i perioden 1947 til 1952. Begrepet ble utbredt da den engelske arkitekturkritikeren Reyner Banham brukte det som tittel på sin bok *The New Brutalism: Ethic or Aesthetic?* fra 1966 for å beskrive de da veletablerte, ulike arkitektoniske tilnærmingene som var rådende, særlig i Europa.

Reyner Banham definerte begrepet *New Brutalism* som en arkitekturstil. Han mente at dens fremste kjennetegn er:
**1, Memorability as an Image* (Lett gjenkallelig visuelt inntrykk)
**2, Clear exhibition of Structure* (Fattbar, synlig struktur)
**3, Valuation of Materials "as found"* (Bruk av ubearbeidede materialer)

Andre trekk som Banham mente å finne i flere brutalistiske byggverk, var formalistiske planformer og bruk av klassiske prinsipper for utforming. Han merket seg hvordan Rudolf Wittkowers bok *Architectural Principles in the Age of Humanism* fra 1949 hadde påvirket mange av tidens yngre arkitekter.

Begrepet brutalisme har også konnotasjoner av brutal og brukes i dag ofte nedsettende om arkitektur, spesielt fra 1950- til 1970-årene.

## Referanser


## Litteratur
* 

## Eksterne lenker
*
Khaki

**Khaki** (hindi-engelsk fra persisk *khaki* = «støvfarger») er en jordfarge eller et stoff av lin eller bomull som er farvesatt slik. Flere sjatteringer kalles khaki, men den mest opprinnelige er en som har en del gult i seg. Det er et sterkt, vevd bomullsstoff som ofte er impregnert. Det har blitt brukt til militær- og politiuniformer i mange land, særlig i varmere strøk.

I  1848 ble fargen tatt i bruk  den engelske Harry Burnett Lumsdens regimenti India, og etterhvert ble den en av de offisielle farger for britiske hæruniformer. På engelsk blir ordet *khaki* brukt både om bomullsstoffet og om farger som kan minne om det.

Khaki er også knyttet til safariutstyr.

## Referanser


## Eksterne lenker
*
Andrew Young

**Andrew Jackson Young, jr.** (født 12. mars 1932 i New Orleans i Louisiana i USA) var  borgerrettsaktivist,  borgermester i Atlanta i den amerikanske delstaten Georgia og i Jimmy Carters presidentperiode FN-ambassadør. 

Han studerte teologi og ble ordinert i United Church of Christ. Deretter var han pastor i Marion i Alabama, og der ble han kjent med Mahatma Gandhi ikkevoldsstrategi. Under sitt arbeid for negrenes rettigheter ble han en nær venn og medarbeider med Martin Luther King. 

Young ble tildelt Presidentens Frihetsmedalje 16. januar 1981 av President Jimmy Carter. I 2011 ble han tildelt den sørafrikanske Ordenen O. R. Tambos følgesvenner i sølv.

## Referanser


## Eksterne lenker
* 
* 
*
Auli kirke

**Auli kirke** er en langkirke i Nes i Akershus fylke.
Den ble reist som kapell for private midler på grunn fra garden Søndre Auli i 1904–1905 og innviet 23. januar 1907. Kapellet tilhørte Udenes sokn til 1998, da det ble oppgradert til soknekirke i Årnes prestegjeld.

Byggverket er i tømmer og har 150 sitteplasser.  Arkitekt for kirken var Hjalmar Welhaven.

Auli hadde tidligere vært eget sokn i middelalderen. Da stod kirka trolig på Mellom-Auli, hvor et jorde øst på garden ennå kalles *Kjerkejordet*.

## Referanser


## Eksterne lenker
* 
* Nes kirkelige fellesråd
Katekumenat

**Katekumenat** er den forberedelsesprosessen en person gjennomgår før dåpen. En slik person kalles **katekumen**. Ordet kommer via det latinske *catechumenus* fra gresk **κατηχουμενος**, som betyr «undervist». 

Dåpsundervisningen skal innføre i grunnprinsippene innen kristendommen. Undervisningsopplegget har variert historisk etter tid, sted og kristen trosretning, og er også avhengig av katekumenens alder. I tillegg til den kristne tradisjons egne innvielsesriter, kan misjonærer benytte seg av allerede eksisterende innvielsesriter hos hos de enkelte folkeslag, i den grad de lar seg tilpasse kristen skikk.

## Litteratur
* Franz-Peter Tebartz-van Elst: *Handbuch der Erwachsenentaufe: Liturgie und Verkündigung im Katechumenat.* Aschendorff-Verlag, Münster 2002, ISBN 3-402-05384-5.
* Eugen Paul: *Geschichte der christlichen Erziehung. Band 1, Antike und Mittelalter*. Freiburg/Basel/Wien 1993, ISBN 3-451-23051-8: hier Kapitel III (Das Katechumenat in den ersten drei Jahrhunderten, S. 38–60) und Kapitel V (Das Katechumenat in der reichskirchlichen Zeit, S. 75–114).
* Marcel Metzger, Heinzgerd Brakmann: Art. *Katechumenat.* In: *[[Reallexikon für Antike und Christentum]].* Bd. 20, Stuttgart 2003, S. 497–574.
* Hinrich Schmidt: *Taufe erleben. Ein Taufkurs in sechs Kapiteln. Für Taufbewerber und Taufinteressierte.* Kassel 2005, ISBN 978-3-87939-753-2 (Evangelisch-Freikirchlicher Taufkurs).
Fenstad kirke

**Fenstad kirke** er en korskirke fra 1703 i Nes i Akershus fylke. Dette er den eldste kirken i kommunen, Den ble bygget tre år før Udenes kirke. Kirken er en del av Den norske kirke og hører til Øvre Romerike prosti i Borg bispedømme.

Byggverket er i tre og har 300 plasser.

## Referanser


## Eksterne lenker
* Fenstad kirke i «Norges kirker»
* 
* 
* Nes kirkelige fellesråd